Vaasan yliopisto

Vaasan yliopisto (lyhenne VY) on suomalainen yliopisto Vaasassa, jossa voi opiskella kauppatieteitä, tekniikkaa sekä hallinto- ja viestintätieteitä. Yliopisto keskittyy kestävään liiketoimintaan, energiaan ja yhteiskuntaan. Strategiset painopistealueet ovat energiasiirtymä ja teknologia, liiketalous ja johtaminen sekä hallinto ja yhteiskunta. Vaasan yliopistossa oli vuonna 2023 noin 6 000 opiskelijaa, ulkomaalaisia tutkinto-opiskelijoita noin 600. Tammikuusta 2023 lähtien rehtorina on ollut Minna Martikainen.

 Historia 
Vaasan yliopisto on perustettu vuonna 1968 nimellä Vaasan kauppakorkeakoulu. Vuonna 1980 nimi muutettiin Vaasan korkeakouluksi. Toiminnan edelleen laajetessa otettiin vuonna 1992 käyttöön nykyinen nimi Vaasan yliopisto.

Vaasan yliopistossa on järjestetty kuusi tohtoripromootiota. Ensimmäinen promootio järjestettiin vuonna 1988, toinen 1998, kolmas 2006, neljäs vuonna 2011, viides yliopiston juhlavuonna 2018 ja kuudes vuonna 2024. Kunniatohtoreiksi on promovoitu muun muassa Suomen presidentti Alexander Stubb, professori Bengt Holmström, yliasiamies Esko Aho, arkkipiispa John Vikström, kauppaneuvos Eero Lehti, puheenjohtaja Jorma Ollila, terveystieteiden tohtori Paula Risikko, pääjohtaja Timo Ritakallio, ministeri Sari Essayah sekä ruotsalainen yritysjohtaja Jacob Wallenberg.

 Yliopiston vuosikymmenet 

 1961 – Vaasan Kauppakorkeakoulun Säätiö perustetaan
 1966 – Valtioneuvosto hyväksyy Vaasan kauppakorkeakoulun valtionavun saajaksi
 1968 – Ensimmäiset 150 opiskelijaa aloittavat Vaasan kauppakorkeakoulussa 
 1975 – Ensimmäinen tohtorinväitöstilaisuus
 1977 – Korkeakoulu valtiollistetaan 
 1980 – Humanistisen alan koulutus alkaa, nimi muuttuu Vaasan korkeakouluksi
 1983 – Yhteiskuntatieteellisen alan koulutus alkaa
 1988 – Teollisuusekonomikoulutus alkaa
 1988 – Järjestetään yliopiston ensimmäinen promootio
 1990 – DI-koulutus alkaa yhteistyössä Teknillisen korkeakoulun kanssa
 1991 – Vaasan korkeakoulusta tulee Vaasan yliopisto
 1994 – Uusi kampus Palosaarelle
 1996 – Tekniikan tutkimuskeskus Technobothnia valmistuu ylläpitäjinään yliopisto, Vaasan ammattikorkeakoulu ja Svenska yrkeshögskolan (nyk. Novia)
 1998 – Toinen promootio
 2001 – Tiedekirjasto Tritonia valmistuu Vaasan yliopiston sekä Hankenin ja Åbo Akademin Vaasan yksiköiden yhteiseksi kirjastoksi ja oppimiskeskukseksi
 2004 – Yliopisto saa oikeuden antaa DI-tutkintoja
 2006 – Kolmas promootio järjestetään tohtoripromootiona, maistereille on ensimmäisen kerran oma valmistujaisjuhla
 2006 – Yhteistyösopimus TAIKin kanssa Länsi-Suomen muotoilukeskus Muovasta 
 2010 – Humanistinen ja Hallintotieteellinen tiedekunta yhdistetään Filosofiseksi tiedekunnaksi
 2011 – Neljäs promootio
 2018 – Yliopiston rakenne uudistui. Aiempien tiedekuntien sijaan Vaasan yliopistossa on 1.1.2018 lähtien neljä akateemista yksikköä: Johtamisen yksikkö, Laskentatoimen ja rahoituksen yksikkö, Markkinoinnin ja viestinnän yksikkö sekä Tekniikan ja innovaatiojohtamisen yksikkö. Yliopistoon perustettiin kolme uutta tutkimusalustaa: Digitaalinen talous, InnoLab ja VEBIC.
2018 – Viides promootio
2024 – Kuudes promootio
2025 – Vaasan yliopistoon perustetaan neljäs tutkimusalusta: Resilienssi.

 Yksiköt 
 Akateemiset yksiköt 
Yliopistoon valitaan vuosittain noin 700 uutta opiskelijaa. Yliopiston rakenne uudistui 1.1.2018. Aiempien tiedekuntien sijaan Vaasan yliopistossa on nykyisin neljä akateemista yksikköä: Johtamisen akateeminen yksikkö, Laskentatoimen ja rahoituksen akateeminen yksikkö, Markkinoinnin ja viestinnän akateeminen yksikkö sekä Tekniikan ja innovaatiojohtamisen akateeminen yksikkö.

 Erillislaitokset 
Täydennyskoulutusta tarjoaa Vaasan yliopiston omistama Vaasan Yliopisto Executive Education Oy. Vaasan yliopistolla on myös avoin yliopisto. Vuonna 2018 toimintansa aloittanut Kielikeskus Linginno on erikoistunut monipuoliseen kielten ja  viestinnän opetukseen. Tiedekirjasto Tritonia on yliopiston, Vaasan ammattikorkeakoulun sekä Yrkeshögskolan Novian Vaasan ja Pietarsaaren yksiköiden yhteinen kirjasto.

 Tutkimus 
Vaasan yliopisto määrittelee itsensä vastuulliseen liiketoimintaan suuntautuneeksi, tehokkaaksi ja kansainvälisesti kilpailukykyiseksi tiedeyliopistoksi, jonka painopistealueita ovat johtaminen ja muutos, energia ja kestävä kehitys sekä rahoitus ja taloudellinen päätöksenteko. Yliopisto kertoo yhdistävänsä vahvan tieteenalakohtaisen osaamisensa kauppatieteissä, tekniikassa, hallinto- ja viestintätieteissä globaaleihin muutostrendeihin monitieteisissä tutkimusalustoissaan. Yliopisto edistää tutkimusalustojen avulla monitieteisyyttä, tieteidenvälisyyttä ja poikkitieteisyyttä, jotta tutkimuksella voitaisiin parhaiten ratkaista monimutkaisia yhteiskuntaa kohtaavia ongelmia. Tutkimusalustat ovat energiaan ja kestävään kehitykseen syventynyt VEBIC, digitaalisen talouden tutkimusalusta Digital Economy, yrittäjyyden ja innovaatioiden tutkimusalusta InnoLab sekä resilienssin, kokonaisturvallisuuden ja varautumisen tutkimusalusta Resilienssi. Yliopisto on sitoutunut tekemään eettisesti kestävää ja vastuullista tutkimusta.

 Kampusalue 
Yliopisto sijaitsee merenrantakampuksella Palosaarella. Yliopiston rakennukset ovat suunnitelleet arkkitehdit Käpy ja Simo Paavilainen. Yliopistolla on toimintaa myös entisessä Vaasan puuvillatehtaassa.

Tervahovi ja Luotsi valmistuivat vuonna 1994, Tritonia vuonna 2001. Tiloja modernisoitiin 2020-luvulla urakassa, jossa huomioitiin tilojen saavutettavuus ja käyttäjäystävällisyys. Urakan arvo oli 50 miljoonaa euroa. Osana kampuskehitystä yliopisto ja Vaasan kaupunki ostivat yliopiston käyttämät rakennukset ja maa-alueen huhtikuussa 2019. Vuonna 2024 valmistunut uudistus toteutettiin allianssimallilla. Allianssiin kuuluivat Vaasan Merikampus Oy, Arkkitehtitoimisto K2S Oy, Granlund Pohjanmaa Oy, Ramboll Finland Oy ja PEAB Oy.

 Alumnitoiminta 
Vuoden alumnin tunnustuksen ovat saaneet:
 toimitusjohtaja Kari Leppilahti
 2004: kansanedustaja, kauppatieteiden maisteri Sari Essayah
 2015: markkinointi- ja viestintäjohtaja, kauppatieteiden maisteri Anne Korkiakoski
 2018: kauppatieteiden maisteri Samuli Manninen
 2020: kansanedustaja, hallintotieteiden ja kauppatieteiden maisteri Eeva Kalli
 2021: Team Jakamo: Jarl Matti Anttila, Timo Rossi, Jukka Vesalainen, Matti Manner, Matti Mäkelä, Anssi Uitto, Tapio Niemi, Tommi Ranta, Anssi Kumpula ja Aki Vainio.
 2022: pääekonomisti, kauppatieteiden maisteri Tiina Helenius
 2023: ulkoministerion alivaltiosihteeri, kauppatieteiden maisteri Jarno Syrjälä
 2024: yrittäjä Katja Rajala
 2025: DNA:n toimitusjohtaja Jussi Tolvanen

 Hallinto 
 Yliopistokollegio  
Vaasan yliopiston korkein valvoja on yliopistokollegio. Vaasan yliopiston yliopistokollegio on 15-jäseninen toimielin, jotka edustavat professoreita, muita opettajia, tutkijoita, muuta henkilökuntaa sekä opiskelijoita.

 Hallitus 
Yliopiston ylin päättävä elin on kymmenjäseninen hallitus, joista kuusi edustaa yliopistoyhteisöä ja neljä on sen ulkopuolelta. Hallituksen valitsee vaaleilla valittu yliopistokollegio.

Hallituksen kokoonpano on 2026–2029 seuraavanlainen:
 Mari Kiviniemi, OECD:n entinen apulaispääsihteeri, Suomen entinen pääministeri, Kaupan liiton entinen toimitusjohtaja (Vaasan yliopiston hallituksen puheenjohtaja)
 Jarno Syrjälä, alivaltiosihteeri, ulkoministeriö (yliopiston hallituksen varapuheenjohtaja)
 Jenni Hiltunen, opiskelija, Vaasan yliopisto (2026–2027)
 Susanna Kultalahti, vanhempi yliopistonlehtori, Vaasan yliopisto
 Hannu Laaksonen, professori, Vaasan yliopisto
 Liisa Mäkelä, professori, Vaasan yliopisto
 Hannu Mäntymaa, toimitusjohtaja, Wärtsilä Finland Oy
 Timo Rothovius, professori, Vaasan yliopisto
 Eriikka Söderström, hallitusammattilainen (2026–2027)
 Marja Vettenranta, koulutusalavastaava, Vaasan yliopisto

Vaasan yallituksen toimikausi on nelivuotinen. Opiskelijan osalta toimikausi on kaksivuotinen, jonka jälkeen suoritetaan opiskelijajäsenen uudelleenvalinta.

 Rehtorit ja johtoryhmä 
Yliopiston käytännön toimintaa johtaa hallituksen valitsema rehtori, joka vastaa yliopiston tehtävien tuloksellisuudesta, taloudellista ja tehokkaasta hoitamisesta. Rehtorin tukena tehtävässä on johtoryhmä. Vararehtorit toimivat rehtorin sijaisena ja edustavat yliopistoa tutkimuksen ja opetuksen verkostoissa.

 Rehtorit Virassa Tryggve Saxén  1968–1970 Mauri Palomäki  1970–1987 Ilkka Virtanen 1987–1994 Ari Salminen  1994–1998 Matti Jakobsson  1998–2014 Suvi Ronkainen  2015–2017 Jari Kuusisto   2015–2022 (viransijainen kesäkuu 2015 – tammikuu 2017) Minna Martikainen  2023–

 Kunniatohtorit 

Kunniatohtorit vuoden 1988 promootiossa

 1988 promootio  Filosofian kunniatohtori  lehtori Heribert Picht, Kööpenhamina Hallintotieteiden kunniatohtori  kansliapäällikkö Jaakko Numminen, Helsinki Kauppatieteiden kunniatohtori  professori George Foster, Stanford Kauppatieteiden kunniatohtori  professori Bengt Holmström, Yale Kauppatieteiden kunniatohtori  pääjohtaja Jaakko Lassila, Helsinki Kauppatieteiden kunniatohtori  professori Mauri Palomäki, Vaasa Kauppatieteiden kunniatohtori  kouluneuvos Martti Ulkuniemi, Vaasa

Kunniatohtorit vuoden 1998 promootiossa

 1998 promootio  Hallintotieteellinen tiedekunta  professori Brainard Guy Peters Hallintotieteellinen tiedekunta  pääjohtaja Vappu Taipale Humanistinen tiedekunta  professori Joaquim Arnau Humanistinen tiedekunta  professori Hartwig Kalverkämper Kauppatieteellinen tiedekunta professori Jean-François Hennart Kauppatieteellinen tiedekunta  konsernijohtaja Matti Ilmari Kauppatieteellinen tiedekunta  professori Baruch Lev Kauppatieteellinen tiedekunta  vuorineuvos Matti Sundberg

Kunniatohtorit vuoden 2006 promootiossa

 2006 promootio  Hallintotieteellinen tiedekunta  yliasiamies Esko Aho Hallintotieteellinen tiedekunta  professori Christopher Pollitt Hallintotieteellinen tiedekunta  alivaltiosihteeri Juhani Turunen Humanistinen tiedekunta  professori Pirkko Nuolijärvi Humanistinen tiedekunta  professori emeritus Sauli Takala Humanistinen tiedekunta  arkkipiispa emeritus John Vikström Kauppatieteellinen tiedekunta  professori Chris Brewster Kauppatieteellinen tiedekunta  kauppaneuvos Eero Lehti Kauppatieteellinen tiedekunta  professori Robert W. Scapens Teknillinen tiedekunta professori emeritus Pentti Malaska Teknillinen tiedekunta  professori Dušan Malindžák, Slovakia Teknillinen tiedekunta  toimitusjohtaja (eläkkeellä) Heikki Miilumäki

Kunniatohtorit vuoden 2011 promootiossa

Neljännessä promootiossa promovoitujen 43 yliopistossa väitelleen tohtorin lisäksi kunniatohtoreiksi vihittiin seuraavat kunniatohtorit.

 2011 promootio  Filosofinen tiedekunta  professori György Jenei, Unkari Filosofinen tiedekunta professori emerita Merrill Swain, Kanada Filosofinen tiedekunta  ministeri Paula Risikko Kauppatieteellinen tiedekunta  professori Eva Liljeblom Kauppatieteellinen tiedekunta   professori Klaus G.Grunert, Tanska Kauppatieteellinen tiedekunta   hallituksen puheenjohtaja Jorma Ollila Kauppatieteellinen tiedekunta  johtaja Jouko Havunen Teknillinen tiedekunta  professori Paul Geladi, Ruotsi Teknillinen tiedekunta  professori emeritus Pertti Järvinen Teknillinen tiedekunta toimitusjohtaja (eläkkeellä) Mikko Niinivaara 

Kunniatohtorit vuoden 2018 promootiossa

 2018 promootio  Humanistiset tieteet  professori Jan Engberg, Tanska Hallintotieteet  hallitusammattilainen Leena Niemistö Kauppatieteet professori Pervez Ghauri, Britannia Kauppatieteet  professori Eric von Hippel, Yhdysvallat Kauppatieteet  professori Annamaria Lusardi, Yhdysvallat Kauppatieteet  pääjohtaja Timo Ritakallio Teknilliset tieteet yritysjohtaja Vesa Laisi Teknilliset tieteet apulaisjohtaja Clare Lavelle, Britannia Teknilliset tieteet  johtaja Sirinnapa (Mui) Saranwong, Singapore

Lähde:https://archive.today/20131005213505/http://old-www.uwasa.fi/ystavat/kunniatohtorit/http://www.uva.fi/fi/news/tohtoripromootio_on_osallistujilleen_hauska_juhla_ja_pitkan_uurastuksen_paatos/http://www.uva.fi/fi/news/yliopisto_myontaa_kymmenen_kunniatohtorin_arvoa_promootiossaan_26--28-5/<https://www.univaasa.fi/fi/news/kunniatohtorit_2018/ >

Kunniatohtorit vuoden 2024 promootiossa

 2024 promootio  Filosofian kunniatohtori  Suomen presidentti Alexander Stubb Hallintotieteiden kunniatohtori  finanssineuvos Katju Holkeri Kauppatieteiden kunniatohtori  professori Tim Baines, Britannia Kauppatieteiden kunniatohtori  ministeri Sari Essayah Kauppatieteiden kunniatohtori  professori Iftekhar Hasan, Yhdysvallat Kauppatieteiden kunniatohtori  hallitusammattilainen Anne Korkiakoski Kauppatieteiden kunniatohtori  professori Roberto Vergantii, Ruotsi Kauppatieteiden kunniatohtori  hallituksen puheenjohtaja Jacob Wallenberg, Ruotsi Kauppatiteiden kunniatohtori  talouspoliittinen neuvonantaja Johnny Åkerholm Tekniikan kunniatohtori  professori Piotr Bielaczyc, Puola Tekniikan kunniatohtori  professori Angappa Gunasekaran, Yhdysvallat Tekniikan kunniatohtori  yritysjohtaja Björn Rosengren, Ruotsi

Lähde:

Lähteet

 Kirjallisuutta 
 Katajamäki, Hannu (1998): Oman alueensa yliopisto. Vaasan yliopiston kolme vuosikymmentä. Vaasa: Vaasan yliopisto.
 Leinamo, Kari & Ronkainen, Suvi (2018). Yhteinen tahto. Vaasan yliopisto 50 vuotta. Vaasa: Vaasan yliopisto.  Juhlakirja ladattavana pdf-tiedostona 

 Aiheesta muualla 

 Vaasan yliopiston kotisivut
 Vaasan yliopiston ylioppilaskunnan (VYY) kotisivut
Vaasan yliopiston julkaisuarkisto

*
Luokka:Seulonnan keskeiset artikkelit